หุ้นของวอร์เรน บัฟเฟตต์ ที่ขึ้นเยอะในปีนี้
ถ้าเราถามว่า หุ้นที่ปรับตัวขึ้นโดดเด่นที่สุดในพอร์ตการลงทุนของวอร์เรน บัฟเฟตต์ คือหุ้นตัวไหน? บางคนอาจคิดว่าเป็นหุ้น Apple แต่คำตอบที่ได้ อาจทำให้เราแปลกใจ เพราะช่วงระยะเวลาประมาณ 3 เดือนที่ผ่านมา หุ้นที่ปรับตัวเพิ่มขึ้นมากที่สุดในพอร์ตของวอร์เรน บัฟเฟตต์ กลับเป็นหุ้นที่หลายคนอาจไม่ค่อยคุ้นชื่อ Restoration Hardware (RH) ซึ่งปรับตัวขึ้นกว่า 106% แล้ว RH ทำธุรกิจอะไร? ลงทุนแมนจะเล่าให้ฟัง
19 ส.ค. 2563

หุ้นของวอร์เรน บัฟเฟตต์ ที่ขึ้นเยอะในปีนี้ /โดย ลงทุนแมน
ถ้าเราถามว่า หุ้นที่ปรับตัวขึ้นโดดเด่นที่สุดในพอร์ตการลงทุนของวอร์เรน บัฟเฟตต์ คือหุ้นตัวไหน?
บางคนอาจคิดว่าเป็นหุ้น Apple
แต่คำตอบที่ได้ อาจทำให้เราแปลกใจ
เพราะช่วงระยะเวลาประมาณ 3 เดือนที่ผ่านมา หุ้นที่ปรับตัวเพิ่มขึ้นมากที่สุดในพอร์ตของวอร์เรน บัฟเฟตต์ กลับเป็นหุ้นที่หลายคนอาจไม่ค่อยคุ้นชื่อ Restoration Hardware (RH) ซึ่งปรับตัวขึ้นกว่า 106%
แล้ว RH ทำธุรกิจอะไร?
ลงทุนแมนจะเล่าให้ฟัง
╔═══════════╗
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
ปกติแล้วธุรกิจของ Berkshire Hathaway ของ วอร์เรน บัฟเฟตต์ นักลงทุนชื่อดัง
จะเข้าไปลงทุนในบริษัทอื่น โดยปัจจุบัน Berkshire Hathaway ถือหุ้นที่อยู่ในพอร์ตทั้งหมด 52 ตัว
ซึ่ง RH เป็นหุ้นที่ร้อนแรงที่สุดในช่วงที่ผ่านมา
RH เป็นบริษัทที่ขายอุปกรณ์สำหรับการตกแต่งบ้าน ก่อตั้งขึ้นเมื่อปี 1979 มีสาขาจำนวนทั้งหมด 36 สาขา ทั้งในสหรัฐอเมริกาและแคนาดา
ที่น่าสนใจคือ มูลค่าบริษัทหรือ Market Cap. ของ RH เพิ่มขึ้นกว่า 90,000 ล้านบาท นับตั้งแต่ช่วงที่ Berkshire Hathaway เข้าไปซื้อตั้งแต่ไตรมาสที่ 3/2019
ไตรมาส 3/2019 มูลค่า Market Cap. เท่ากับ 102,000 ล้านบาท
ปัจจุบัน มูลค่า Market Cap. เท่ากับ 192,000 ล้านบาท
การปรับตัวขึ้นของมูลค่าหุ้น RH สาเหตุหลักเกิดขึ้นตั้งแต่ต้นปี ซึ่งเป็นช่วงการระบาดของ Covid-19 ทำให้คนอเมริกันจำนวนมากลดการเดินทาง และใช้เวลาอยู่บ้านมากขึ้น
จึงส่งผลให้นักลงทุนจำนวนมาก คาดหวังว่าคนอเมริกันจะซื้ออุปกรณ์สำหรับการตกแต่งบ้านมากขึ้นไปด้วยนั่นเอง
ปัจจุบัน Berkshire Hathaway ถือหุ้น RH อยู่จำนวนทั้งหมดประมาณ 1.7 ล้านหุ้น โดยคิดเป็นมูลค่าเงินลงทุนประมาณ 17,000 ล้านบาท โดยยังไม่มีนัยสำคัญต่อพอร์ตของ Berkshire Hathaway เท่าไร เพราะมีมูลค่าน้อยกว่า 1% ของพอร์ตการลงทุนทั้งหมด
ซึ่งถ้าถามว่าหุ้นที่ส่งผลต่อพอร์ตการลงทุนของวอร์เรน บัฟเฟตต์ มากที่สุดคือ หุ้นตัวไหน?
คำตอบก็คือ หุ้น Apple..
วอร์เรน บัฟเฟตต์ เริ่มเข้าไปลงทุนในหุ้น Apple จำนวน 10 ล้านหุ้น ตั้งแต่ปี 2016 ก่อนที่จะเพิ่มจำนวนหุ้นมาถึง 245 ล้านหุ้น หรือประมาณ 5.7% ของจำนวนหุ้นทั้งหมดของ Apple
พอเรื่องเป็นแบบนี้ จึงทำให้ Berkshire Hathaway ของวอร์เรน บัฟเฟตต์เป็นผู้ถือหุ้นใหญ่ที่สุดอันดับที่ 3 ของบริษัท Apple ในปัจจุบัน
ที่สำคัญถ้าเรามองย้อนกลับไป เราอาจบอกได้ว่า การลงทุนในหุ้น Apple ของเขา ถือว่าเป็นหนึ่งในการตัดสินใจที่ถูกต้องที่สุดครั้งหนึ่ง
ณ ราคาปัจจุบันของหุ้น Apple ทำให้มูลค่าการลงทุนทั้งหมดในหุ้น Apple ของ Berkshire Hathaway มีมูลค่าสูงถึง 3.4 ล้านล้านบาท
ที่น่าสนใจคือ ต้นทุนของหุ้น Apple ที่วอร์เรน บัฟเฟตต์ ไปลงทุนมานั้น เฉลี่ยอยู่ที่ประมาณ 1.1 ล้านล้านบาท เท่านั้น
หมายความว่า ในระยะเวลาประมาณ 4 ปีที่วอร์เรน บัฟเฟตต์ ลงทุนในหุ้น Apple เขาทำกำไรจากหุ้นตัวนี้ไปแล้วประมาณ 2.3 ล้านล้านบาท
ซึ่งแค่กำไรที่ วอร์เรน บัฟเฟตต์ทำได้ใน 4 ปีนี้ก็มีมูลค่ามากกว่า ทรัพย์สินทั้งหมดของคุณธนินท์ เจียรวนนท์ เศรษฐีอันดับ 1 ของประเทศไทยเสียอีก
ขณะที่นับจากต้นปีราคาหุ้น Apple ปรับขึ้นมาแล้วประมาณ 50% ทำให้ในปัจจุบันมูลค่าการลงทุนในหุ้น Apple ของ Berkshire Hathaway มีมูลค่าสูงกว่า 40% ของมูลค่าพอร์ตการลงทุนทั้งหมดแล้ว
ปิดท้ายด้วยข้อมูลที่น่าสนใจ
รู้ไหมว่า ปัจจุบัน Berkshire Hathaway มีเงินสดในมือกว่า 4.7 ล้านล้านบาท ซึ่งด้วยเงินสดจำนวนเท่านี้จะมีมากกว่า รายได้ทั้งปีของรัฐบาลไทยเสียอีก..
----------------------
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-
-
-
-
-
-